יאיר לוי (פוליטיקאי)

יאיר לוי (נולד ב-11 באוקטובר 1952) הוא חבר הכנסת לשעבר מטעם מפלגת ש"ס.

חייו 
לוי למד בבית הספר תיכון, בסמינר לרבנות והוא בעל הסמכה לרבנות. בשירותו הצבאי, שירת בשריון כמפקד מחנה בחטיבה 9, ואף נפצע במלחמת יום הכיפורים.

בשנים 1988–1992 כיהן כחבר הכנסת בכנסת ה-12 מטעם מפלגת ש"ס והיה חבר בוועדות הכנסת השונות.

לוי הוא מייסד מערכת החינוך העצמאית של ש"ס, "אל המעיין", וכן היה מנהלה. הוא הואשם כי במסגרת תפקיד זה העביר 300 אלף שקלים לגורמים פרטיים, ובהם לקרובי משפחתו. בכל זמן חקירותיו, טען כי מעולם לא לקח לעצמו אלא נתן לנזקקים. בעסקת טיעון נקבע שלקח את הכסף לנזקקים, אך השופט לא קיבל את עסקת הטיעון, ושלחו למאסר. לוי הורשע בעבירות של גנבה בידי מנהל, זיוף מסמך בנסיבות מחמירות, רישום כוזב במסמכי תאגיד ומרמה והפרת אמונים בתאגיד, ונידון ל-4 שנות מאסר בפועל, 3 שנות מאסר על תנאי וקנס בסך 275,000 ש"ח. הוא שוחרר מהכלא ב-1996. לוי לא שב מאז לפוליטיקה.

קישורים חיצוניים

הערות שוליים 

חברי כנסת מטעם ש"ס
פוליטיקאים ישראלים שהורשעו בדין
אישי ציבור ישראלים שהוטל עליהם מאסר
מורשעים בעבירות מרמה והפרת אמונים בישראל
ישראלים שהורשעו ברישום כוזב במסמכי תאגיד
חברי כנסת מטעם ש"ס שהורשעו בדין
חברי הכנסת השתים עשרה
ישראלים שנולדו ב-1952